IZVEDBENA UREDBA KOMISIJE (EU) 2019/1839

z dne 31. oktobra 2019

o spremembi Izvedbene uredbe (EU) 2017/1152 glede določitve vrednosti CO2 WLTP za nekatere kategorije novih lahkih gospodarskih vozil in poročanja o njih ter prilagoditve vhodnih podatkov za orodje za korelacijo

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (1) ter zlasti prvega pododstavka člena 8(9) in tretjega pododstavka člena 13(6) Uredbe,

ob upoštevanju naslednjega:

(1) Lahka gospodarska vozila, za katera so bile homologacije podeljene v skladu z Uredbo (ES) št. 595/2009 Evropskega parlamenta in Sveta (2) ter razširjene v skladu s četrtim odstavkom člena 2 navedene uredbe, se lahko dajo v promet leta 2020, kot vozila iz zaključka serije pa do junija 2022, pri čemer morajo biti vrednosti emisij CO2 določene v skladu z novim evropskim voznim ciklom (NEDC).

(2) Vendar bi bilo treba navedena vozila ustrezno upoštevati pri izračunu ciljev specifičnih emisij CO2, ki veljajo za proizvajalce od leta 2021 do 2024, in pri preverjanju skladnosti z navedenimi cilji v letih 2021 in 2022 v skladu s točkami od 1 do 5 dela B Priloge I k Uredbi (EU) 2019/631 Evropskega parlamenta in Sveta (3).

(3) Izvedbena uredba Komisije (EU) 2017/1152 (4) določa metodologijo za korelacijo vrednosti emisij CO2 na podlagi NEDC in tistih, določenih v skladu z globalno usklajenim preizkusnim postopkom za lahka vozila (WLTP), kakor je določeno v Uredbi Komisije (EU) 2017/1151 (5). Zato je v Uredbi (EU) 2017/1152 primerno pojasniti, katere vrednosti emisij CO2 WLTP bi bilo treba pripisati tej specifični skupini lahkih gospodarskih vozil, da se zagotovi, da navedene vrednosti upoštevajo vrednosti emisij CO2, ki jih je treba določiti za to skupino vozil od 1. januarja 2021 v skladu s Prilogo VIII k Uredbi Komisije (EU) št. 582/2011 (6).

(4) Uredba (EU) 2019/631 določa, da je treba cilje za celotni vozni park EU glede emisij CO2 za nova lahka gospodarska vozila za leti 2025 in 2030 izračunati na podlagi emisij CO2, izmerjenih v skladu z Uredbo (EU) 2017/1151 za nova lahka gospodarska vozila, registrirana v letu 2020 (v nadaljnjem besedilu: izmerjene vrednosti emisij CO2).

(5) Izvedbena uredba (EU) 2017/1152 določa pravila glede izračuna navedenih izmerjenih vrednosti emisij CO2 in poročanja proizvajalcev o njih. Kljub temu je treba podrobneje opredeliti, kako je treba določiti navedene vrednosti, zlasti v zvezi s hibridnimi električnimi vozili brez zunanjega polnjenja (NOVC-HEV) in hibridnimi električnimi vozili z zunanjim polnjenjem (OVC-HEV).

(6) Pojasniti bi bilo treba tudi, kako je treba določiti izmerjene vrednosti emisij CO2, kadar se za namene homologacije izvede več preizkusov emisij CO2.

(7) Korelacija emisij CO2 iz vozil NOVC-HEV in OVC-HEV bi se morala zaradi zapletenosti prilagajanja orodja za korelacijo, da bi se upoštevale takšne nove tehnologije, izvajati na podlagi fizičnih preizkusov na vozilih in ne na podlagi simulacij, izvedenih z orodjem za korelacijo. Da bi zagotovili učinkovito preverjanje rezultatov korelacije, bi bilo treba Komisiji predložiti podatke o tehničnih preizkusih v zvezi s temi vozili, tako kot pri konvencionalnih vozilih.

(8) Izvedbeno uredbo (EU) 2017/1152 bi bilo zato treba ustrezno spremeniti.

(9) Ukrepi iz te uredbe so v skladu z mnenjem Odbora za podnebne spremembe –

SPREJELA NASLEDNJO UREDBO:

Člen 1 Izvedbena uredba (EU) 2017/1152 se spremeni: (1) v členu 3(1) se točka (d) nadomesti z naslednjim: „(d) za vozila iz zaključka serije iz člena 27 Direktive 2007/46/ES in vozila kategorije N1 z referenčno maso med 2 380 kg in 2 610 kg, za katera so bile homologacije, podeljene v skladu z Uredbo (ES) št. 595/2009, v zvezi z njihovimi motorji razširjene v skladu s četrtim odstavkom člena 2 navedene uredbe (v nadaljnjem besedilu: vozila kategorije N1, izpeljana iz težkih vozil), z uporabo izmerjenih vrednosti CO2 NEDC in, kjer so na voljo, vrednosti CO2 NEDC.“; (2) člen 4 se spremeni: (a) doda se naslednji odstavek 1a: „1a. Kar zadeva vozila kategorije N1, izpeljana iz težkih vozil, registrirana v letu 2020, za katera so bile vrednosti emisij CO2 določene v skladu s Pravilnikom UN/ECE št. 101, kakor je navedeno v Prilogi VIII k Uredbi (EU) št. 582/2011 v različici z dne 31. januarja 2014, velja naslednje: (a) kadar se razširitev homologacije v skladu z Uredbo (ES) št. 595/2009 podeli do 31. decembra 2020 in je vrednost emisij CO2 WLTP določena v skladu z Uredbo (EU) 2017/1151 v povezavi s Prilogo VIII k Uredbi (EU) št. 582/2011, se navedena vrednost emisij CO2 WLTP dodeli vozilu kategorije N1, izpeljanemu iz težkega vozila, registriranemu leta 2020, če so tip, varianta in koda različice navedenega vozila enaki tistim, ki so zabeleženi v certifikatu o homologaciji za zadevno razširitev homologacije. Proizvajalec Komisiji o vsakem vozilu, zajetem v tej točki, do 28. februarja 2021 predloži naslednje informacije: (i) identifikacijsko številko vozila, (ii) tip, varianto in kodo različice, (iii) številko homologacije, vključno s številko razširitve, (iv) kopijo certifikata o homologaciji; (b) kadar se homologacija v skladu z Uredbo (ES) št. 595/2009 ne razširi do 31. decembra 2020, se vsakemu zadevnemu vozilu kategorije N1, izpeljanemu iz težkega vozila, pripiše naslednja vrednost CO2 WLTP: pri čemer je: NEDCind izmerjena vrednost CO2 NEDC posameznega vozila v letu 2020; NEDC2020 povprečna vrednost specifičnih emisij CO2 proizvajalca v letu 2020, določena v skladu s to uredbo, izračunana v skladu z drugo alineo člena 4(3) Uredbe (EU) 2019/631, brez prihrankov emisij CO2 zaradi uporabe člena 11 navedene uredbe; WLTP2020 povprečna vrednost specifičnih emisij CO2 proizvajalca v letu 2020, določena v skladu z Uredbo (EU) 2017/1151 ali v skladu s točko (a) tega odstavka, izračunana v skladu z drugo alineo člena 4(3) Uredbe (EU) 2019/631, brez prihrankov emisij CO2 zaradi uporabe člena 11 navedene uredbe. Vrednosti NEDC2020 in WLTP2020 vključujeta le tista vozila, katerih vrednost CO2 WLTP je določena v skladu z Uredbo (EU) 2017/1151 ali točko (a) tega odstavka. Proizvajalec Komisiji za vsako vozilo, zajeto v tej točki, do 28. februarja 2021 predloži kopijo potrdila o skladnosti. Kadar proizvajalec ne zagotovi informacij in dokumentov iz točk (a) in (b), se vrednost CO2 WLTP zadevnih vozil dodeli, kakor je določeno v odstavku 2(a) tega člena.“; (b) odstavek 2 se spremeni: (i) uvodni pododstavek se nadomesti z naslednjim: „Kar zadeva vozila iz zaključka serije, ki niso bila homologirana v skladu z Uredbo Komisije (EU) 2017/1151, a bodo registrirana v letu 2020, se vsakemu registriranemu vozilu pripišejo naslednje vrednosti CO2 WLTP:“; (ii) vstavi se naslednji pododstavek: „Kar zadeva vozila iz zaključka serije, registrirana v letu 2021 in 2022, so vrednosti emisij CO2 WLTP, ki se pripišejo vsakemu od navedenih vozil, tiste, določene v skladu z odstavkom 1a(b) tega člena.“; (3) člen 6a se spremeni: (a) prvi pododstavek odstavka 1 se nadomesti z naslednjim: „Proizvajalci izračunajo skupne ali, kjer je to ustrezno, utežene skupne emisije CO2, določene kot MCO2, izmerjena vrednost, za vsako lahko gospodarsko vozilo, registrirano v letu 2020, v skladu z naslednjim: (a) za vozila, opremljena izključno z motorjem z notranjim izgorevanjem: enačbo za izračun MCO2-ind iz drugega pododstavka odstavka 3.2.3.2.4 Podpriloge 7 k Prilogi XXI k Uredbi (EU) 2017/1151, pri čemer se izraza MCO2-H in MCO2-L za zadevno družino interpolacij nadomestita z vrednostmi MCO2,C,5 (skupnimi) iz vnosovov. 2.5.1.1.3 (vozilo H) in 2.5.1.2.3 (vozilo L) certifikata o ES-homologaciji, skladnega z vzorcem iz Dodatka 4 k Prilogi I k Uredbi (EU) 2017/1151; (b) za hibridna električna vozila brez zunanjega polnjenja (NOVC-HEV): enačbo MCO2-izmerjena vrednost = MCO2-L,C,5 + Kind x (MCO2-H,C,5 – MCO2-L,C,5), pri čemer je: MCO2-L,C,5 vrednost MCO2,C,5 (skupna) za zadevno družino interpolacij iz vnosa 2.5.1.2.3 certifikata o ES-homologaciji, skladnega z vzorcem iz Dodatka 4 k Prilogi I k Uredbi (EU) 2017/1151; Kind koeficient interpolacije za zadevno posamezno vozilo za zadevni preizkusni cikel WLTP, kot je določeno v odstavku 4.5.3 Podpriloge 8 k Prilogi XXI k Uredbi (EU) 2017/1151; MCO2-H,C,5 vrednost MCO2,C,5 (skupna) za zadevno družino interpolacij iz vnosa 2.5.1.1.3 certifikata o ES-homologaciji, skladnega z vzorcem iz Dodatka 4 k Prilogi I k Uredbi (EU) 2017/1151; (c) za hibridna električna vozila z zunanjim polnjenjem (OVC-HEV): enačbo MCO2-izmerjena vrednost = MCO2-L,C,5 + Kind x (MCO2-H,C,5 – MCO2-L,C,5), pri čemer sta: MCO2-L,C,5 in MCO2-H,C,5 za zadevno družino interpolacij določeni v skladu s formulo iz odstavka 4.1.3.1 Podpriloge 8 k Prilogi XXI k Uredbi (EU) 2017/1151, pri čemer se izraz Mi,CDj nadomesti z vrednostjo MCO2,CD (skupno) iz vnosa 2.5.3.2 za vozila H in L, kot je primerno, certifikata o ES-homologaciji, izraz Mi,CS pa se nadomesti z vrednostjo MCO2,C,5 (skupno) iz vnosa 2.5.3.1 certifikata o ES-homologaciji za vozila H, L ali M, kot je primerno; Kind je koeficient interpolacije za zadevno posamezno vozilo za zadevni preizkusni cikel WLTP, kakor je določeno v odstavku 4.5.3 Podpriloge 8 k Prilogi XXI k Uredbi (EU) 2017/1151.“; (b) vstavi se naslednji odstavek 1a: „1a. Kadar je v vnosu 2.5.1.1.3, 2.5.1.2.3, 2.5.3.1 ali 2.5.3.2 certifikata o ES-homologaciji zabeležena več kot ena izmerjena vrednost, se vrednost MCO2,C,5 ali MCO2,CD iz odstavka 1 za namene te določbe določi po naslednjem postopku: (a) v primeru ene meritve: skupna vrednost, zabeležena za preizkus 1; (b) v primeru dveh meritev: povprečje obeh skupnih vrednosti, zabeleženih pri preizkusih 1 in 2; (c) v primeru treh meritev: povprečje vseh treh skupnih vrednosti, zabeleženih pri preizkusih 1, 2 in 3.“; (4) Priloga I se spremeni: (a) v točki 2.1 se zadnji stavek drugega odstavka nadomesti z naslednjim: „V zvezi s hibridnimi električnimi vozili brez zunanjega polnjenja (NOVC-HEV) in hibridnimi električnimi vozili z zunanjim polnjenjem (OVC-HEV) se vrednosti CO2 NEDC, ki jih je treba uporabiti kot referenco za namene oddelka 3, namesto s simulacijami orodja za korelacijo določijo s fizičnimi preizkusi vozil. Fizične meritve se opravijo v skladu z ustreznimi določbami, ki se nanašajo na fizične preizkuse vozil iz te priloge. Vhodni podatki za fizične preizkuse vozil se določijo in predložijo homologacijskemu organu ali, kjer je to ustrezno, tehnični službi v skladu s točko 2.4.“; (b) v točki 2.2a se točka (a) nadomesti z naslednjim: „(a) popravek rezultatov preizkusa WLTP za masne emisije CO2 v skladu z Dodatkom 2 k Podprilogi 6 in Dodatkom 2 k Podprilogi 8 k Prilogi XXI k Uredbi (EU) 2017/1151 se uporablja za vse take rezultate preizkusov ne glede na določbe iz odstavka 3.4.4(a) Dodatka 2 k Podprilogi 6 in odstavka 1.1.4(a) Dodatka 2 k Podprilogi 8 k Prilogi XXI k navedeni uredbi;“; (c) v točki 2.4 se tabela 1 spremeni: (i) v drugem stolpcu z naslovom „Vhodni parametri za orodje za korelacijo“ se besedilo vnosa 24 nadomesti z besedami „Zmogljivost servisnega akumulatorja“; (ii) vnosi od 38 do 41 se nadomestijo z naslednjim: „38 Vrednost CO2 WLTP v fazi 1 (vrednost pri ohranjanju naboja pri NOVC in OVC-HEV) g CO2/km točka 2.1.1.2.1 Dodatka 8a k Prilogi I k Uredbi (EU) 2017/1151 nepopravljena izmerjena vrednost MCO2,p,1 nizke faze 39 Vrednost CO2 WLTP v fazi 2 (vrednost pri ohranjanju naboja pri NOVC in OVC-HEV) g CO2/km glej prejšnji vnos nepopravljena izmerjena vrednost MCO2,p,1 srednje faze 40 Vrednost CO2 WLTP v fazi 3 (vrednost pri ohranjanju naboja pri NOVC in OVC-HEV) g CO2/km glej prejšnji vnos nepopravljena izmerjena vrednost MCO2,p,1 visoke faze 41 Vrednost CO2 WLTP v fazi 4 (vrednost pri ohranjanju naboja pri NOVC in OVC-HEV) g CO2/km glej prejšnji vnos nepopravljena izmerjena vrednost MCO2,p,1 zelo visoke faze“ (iii) v drugem stolpcu z naslovom „Vhodni parametri za orodje za korelacijo“ se besedilo vnosa 60 nadomesti z besedami „Tok alternatorja WLTP (pretvornik DC/DC – na nizkonapetostni strani – pri NOVC in OVC-HEV)“; (iv) v drugem stolpcu z naslovom „Vhodni parametri za orodje za korelacijo“ se besedilo vnosa 61 nadomesti z besedami „Tok servisnega akumulatorja“; (v) vnos 75 se črta; (vi) vnos 77 se nadomesti z naslednjim: „77 Izmerjena vrednost emisij CO2 WLTP, popravljena (vrednost pri ohranjanju naboja pri NOVC in OVC-HEV) za vozilo H in/ali L g/km točka 2.1.1.2.1 Dodatka 8a k Prilogi I k Uredbi (EU) 2017/1151 Skupne izmerjene vrednosti emisij CO2 za vozili H in L po vseh ustreznih popravkih, MCO2,C,5. V primeru preizkusov WLTP 2 in 3 se zagotovijo vsi izmerjeni rezultati (razen za NOVC in OVC-HEV, za katera se zagotovi le končna homologacijska vrednost).“ (vii) dodajo se naslednji vnosi od 79 do 101: „79 Rezultati CO2 WLTP pri praznjenju naboja (skupno) g CO2/km točka 2.5.3.2 Dodatka 4 k Prilogi I k Uredbi (EU) 2017/1151 skupne masne emisije CO2 pri praznjenju naboja MCO2,CD (povprečne vrednosti pri preizkusih 2 in 3) za preizkus tipa I, izračunane v skladu z odstavkom 4.1.2 Podpriloge 8 k Prilogi XXI k Uredbi (EU) 2017/1151 (samo za OVC-HEV) 80 Skupne emisije CO2, utežene s faktorjem uporabe WLTP (izmerjena vrednost) g CO2/km izračunane v skladu z odstavkom 4.1.3.1 Podpriloge 8 k Prilogi XXI k Uredbi (EU) 2017/1151 izračunani uteženi skupni rezultati (izmerjena vrednost), kot je opisano v členu 7a(1)(c) te uredbe (samo za OVC-HEV) 81 Skupne emisije CO2 WLTP, utežene s faktorjem uporabe (deklarirane) g CO2/km vnos 2.5.3.3 certifikata o ES-homologaciji izračunani uteženi skupni rezultati (deklarirani) iz vnosa 2.5.3.3 certifikata o ES-homologaciji (samo za OVC-HEV) 82 Ekvivalent dosega samo z električnim pogonom (EAER) WLTP, skupno km vnos 2.5.3.7.2 (EAER) certifikata o ES-homologaciji skupni ekvivalent dosega samo z električnim pogonom (EAER) (samo za OVC-HEV) 83 Indeksno število prehodnega cikla – točka 2.1.1.4.1.4 Dodatka 8a k Prilogi I k Uredbi (EU) 2017/1151 pri OVC-HEV se navede indeksno število prehodnega cikla 84 Relativna sprememba električne energije REECi za vsak preizkus pri praznjenju naboja – izračunano v skladu z odstavkom 3.2.4.5.2 Podpriloge 8 k Prilogi XXI k Uredbi (EU) 2017/1151 navedite REECi za vsak preizkus pri praznjenju naboja 85 Emisije CO2 NEDC pri ohranjanju naboja (deklarirane, pogoj B) g CO2/km opisni list (Dodatek 3 k Prilogi I k Uredbi (EU) 2017/1151) (za NOVC-HEV točka 3.5.7.2.1; za OVC-HEV točka 3.5.7.2.2) deklaracija OEM za NOVC-HEV: deklarirana skupna vrednost CO2 NEDC; za OVC-HEV: deklarirane skupne masne emisije CO2 pri ohranjanju naboja (NEDC pogoj B) 86 Emisije CO2 NEDC pri praznjenju naboja (deklarirane, pogoj A) g CO2/km opisni list (točka 3.5.7.2.3 Dodatka 3 k Prilogi I k Uredbi (EU) 2017/1151) skupne emisije CO2 pri praznjenju naboja, deklaracija OEM (samo za OVC-HEV) 87 Utežene skupne emisije CO2 NEDC (deklarirane) g CO2/km deklaracija OEM deklaracija OEM (samo za OVC-HEV) 88 Električni doseg NEDC za OVC-HEV (deklarirani) km deklaracija OEM deklaracija OEM (samo za OVC-HEV) 89 Faktor KCO2 za popravek za način ohranjanja naboja (g/km)/(Wh/km) odstavek 2.3.2 Dodatka 2 k Podprilogi 8 k Prilogi XXI k Uredbi (EU) 2017/1151 korekcijski koeficient za masne emisije CO2 RCB za NOVC in OVC-HEV 90 Konfiguracija hibridnega vozila (P0, P1, P2, planetni P2, P3 ali P4) (***) – Ali ima vozilo električno napravo, ki se uporablja za pogon vozila in proizvodnjo električne energije v položaju P0, P1, P2, planetni P2, P3 ali P4 ali njihovi kombinaciji? deklaracija OEM 91 Največja izhodna moč posamezne električne naprave (P0, P1, P2, planetni P2, P3 ali P4) (***) kW točka 3.3.1.1.1 Dodatka 3 k Prilogi I k Uredbi (EU) 2017/1151 deklaracija OEM 92 Največji izhodni navor posamezne električne naprave (P0, P1, P2, planetni P2, P3 ali P4) (***) Nm deklaracija OEM 93 Za vsako električno napravo razmerje med vrtilno frekvenco električne naprave in referenčno vrtilno frekvenco (P0, P1, P2, planetni P2, P3 ali P4) (***) – deklaracija OEM 94 Zmogljivost pogonskega sistema REESS Ah točka 3.3.2.3 Dodatka 3 k Prilogi I k Uredbi (EU) 2017/1151 deklaracija OEM 95 Tok v pogonskem sistemu REESS A Dodatek 3 k Podprilogi 8 k Prilogi XXI k Uredbi (EU) 2017/1151 vrednosti časovne vrste 20 Hz za preizkuse, ponovno vzorčene na 1 Hz 96 Vrsta tehnologije pogonskega sistema REESS – točka 1.1.10 Dodatka 8a k Prilogi I k Uredbi (EU) 2017/1151 deklaracija OEM 97 Začetno stanje napajanja pri pogonskem sistemu REESS % deklaracija OEM 98 Število celic sistema REESS točka 3.3.2.1 Dodatka 3 k Prilogi I k Uredbi (EU) 2017/1151 deklaracija OEM 99 Napetost v pogonskem sistemu REESS, nazivna/časovna vrsta V Dodatek 3 k Podprilogi 8 k Prilogi XXI k Uredbi (EU) 2017/1151 nazivna vrednost ali vrednost časovne vrste, uporabljena za preizkus (najmanj 20 Hz) 100 Funkcija iztekanja z motorjem v prostem teku – D/N Ali ima vozilo funkcijo iztekanja z motorjem v prostem teku (ki omogoča delovanje motorja v prostem teku med iztekanjem, da se prihrani gorivo)? 101 Funkcija iztekanja z zaustavljenim motorjem – D/N Ali ima vozilo funkcijo iztekanja z zaustavljenim motorjem (ki omogoča izključitev motorja med iztekanjem, da se prihrani gorivo)? (d) v drugemu odstavku točke 4.2.1.4.2 se doda naslednji stavek: „V primeru točke (d), kjer so bili koeficienti cestne obremenitve za družino matrik za cestno obremenitev določeni v skladu s točko 2.3.8.2.1(a), se lahko koeficienti cestne obremenitve za posamezno vozilo določijo v skladu s formulami iz drugega odstavka točke 4.2.1.5.“.

Člen 2 Ta uredba začne veljati dvajseti dan po objavi v Uradnem listu Evropske unije. Točka 4(c) člena 1 se uporablja od 1. januarja 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 31. oktobra 2019 Za Komisijo Predsednik Jean-Claude JUNCKER

(1) UL L 145, 31.5.2011, str. 1.

(2) Uredba (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (UL L 188, 18.7.2009, str. 1).

(3) Uredba (EU) 2019/631 Evropskega parlamenta in Sveta z dne 17. aprila 2019 o določitvi standardov emisijskih vrednosti CO2 za nove osebne avtomobile in nova lahka gospodarska vozila ter razveljavitvi uredb (ES) št. 443/2009 in (EU) št. 510/2011(UL L 111, 25.4.2019, str. 13).

(4) Izvedbena uredba Komisije (EU) 2017/1152 z dne 2. junija 2017 o opredelitvi metodologije za določitev korelacijskih parametrov, potrebnih za odraz spremembe v regulativnem preizkusnem postopku v zvezi z lahkimi gospodarskimi vozili, in spremembi Izvedbene uredbe (EU) št. 293/2012 (UL L 175, 7.7.2017, str. 644).

(5) Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe Komisije (ES) št. 692/2008 (UL L 175, 7.7.2017, str. 1).

(6) Uredba Komisije (EU) št. 582/2011 z dne 25. maja 2011 o izvajanju in spremembi Uredbe (ES) št. 595/2009 Evropskega parlamenta in Sveta glede emisij iz težkih vozil (Euro VI) in o spremembi prilog I in III k Direktivi 2007/46/ES Evropskega parlamenta in Sveta (UL L 167, 25.6.2011, str. 1).

(***) P0: električna naprava je povezana s prenosnim jermenom motorja, zato je njena referenčna hitrost motorja;

P1: električna naprava je povezana z ročično gredjo motorja, zato je njena referenčna hitrost motorja;

P2: električna naprava je nameščena tik pred menjalnikom (menjalnik ali brezstopenjski menjalnik), zato je referenčna hitrost vhodna vrtilna frekvenca menjalnika;

planetni P2: električna naprava je povezana z zobnikom planetnega gonila, ki ni povezano z motorjem z notranjim zgorevanjem ali stranjo končnega gonila, ki se v tem dokumentu imenuje planetna stran. V tem primeru je koeficient hitrosti, ki ga je treba določiti, razmerje med vrtilno frekvenco električne naprave in vrtilno frekvenco planetne strani (referenčna hitrost), ki odraža multiplikacijski/redukcijski učinek reduktorja;

P3: električna naprava je nameščena tik pred končnim gonilom gnane osi, zato je njena referenčna hitrost vhodna vrtilna frekvenca končnega gonila (to vključuje električne naprave, nameščene na zobnik planetnega gonila na strani končnega gonila). Na vozilu sta lahko nameščeni največ dve napravi P3 (ena na prednjo (P3a) in ena na zadnjo (P3b) os);

P4: električna naprava je nameščena za končnim gonilom, zato je referenčna hitrost kolesa. Na vozilu so lahko nameščeni največ štirje motorji P4 (eden na vsakem kolesu, pri čemer P4a pomeni prednji kolesi in P4b zadnji kolesi).

Nadaljnje specifikacije teh vnosov bodo podane v vhodni predlogi za orodje za korelacijo.“;